# Դադասահեբ Փհալկեի անվան մրցանակ[խմբագրել | խմբագրել կոդը]

**Դադասահեբ Փհալկեի անվան մրցանակ** (հինդի` दादासाहेब फाल्के पुरस्कार), Հնդկաստանի բարձրագույն կինեմատոգրաֆիական պարգևը, որով պարգևատրվում են Ազգային կինոմրցանակը հանձնելու արարողակարգի ժամանակ` Հնդկաստանի կառավարության տեղեկատվության և հեռուստառադիոհեռարձակման նախարարության հովանու ներքո, կինոփառատոների տնօրինության կողմից։ Այն հանձնվում է հնդկական կինոյի զարգացման գործում կատարված զգալի ներդրումների համար։

## Բնույթը

Մրցանակը սահմանվել է 1969 թվականին, հնդկական կինոյի հիմնադրման գործում Դադասահեբ Փհալկեի կատարած աշխատանքն ու ներդրումները հավերժացնելու և պատվելու համար։ Դադասահեբ Փհալկեն համարվում է հնդկական կինեմատոգրաֆի «հայր» և նկարահանել է «Ռաջա Հարիշչանդրա» (1913թ.) առաջին լիամետրաժ գեղարվեստական կինոնկարը։

1969 թվականին առաջին մրցանակակիր է դարձել դերասանուհի Դևիկա Ռանին։ 2016 թվականի դրությամբ հանձնվել է 47 մրցանակ։ Միակ մրցանակակիրները, ովքեր պարգևատրվել են հետմահու` Պրիտհվիռաջ Կապուրն է (1971 թ.) և Վինոդ Կհաննան (2017 թ.): Պրիտհվիռաջ Կապուրի մրցանակը` 1971 թվականին կայացած Ազգային կինոմրցանակի հանձնման 19-րդ արարողության ժամանակ հանձնվել է նրա որդուն` դերասան և ռեժիսոր Ռաջ Կապուրին։ 16 տարի անց, 35-րդ արարողակարգի ժամանակ, պարգևատրվել է նաև Ռաջ Կապուրը։

Պարգևատրվողը ընտրվում է կոմիտեի կողմից, որի կազմում ընդգրկված են հնդկական կինոարդյունաբերության երևելի գործիչները։ 2014 թվականի դրությամբ, մասնակիցները պարգևատրվում են «Ոսկե լոտոս» մրցանակով` ներառյալ մրցանակի կախազարդը (NFA), շալ և մեկ միլիոն ռուփի։

## Մրցանակակիրները

**1970-ականներ**

| Թվական | Մրցանակակիր | Մասնագիտություն |
| --- | --- | --- |
| 1969  | Դևիկա Ռանի | դերասանուհի |
| 1970  | Բիրենդրանաթհ Սիրկար | կինոպրոդյուսեր |
| 1971  | Պրիտհվիռաջ Կապուր | դերասան |
| 1972  | Պանկաջ Մուլլիկ | կոմպոզիտոր |
| 1973  | Ռուբի Մայերս | դերասանուհի |
| 1974  | Բոմիրեդդի Նարասիմհա Ռեդդի | ռեժիսոր |
| 1975  | Դհիրենդրանաթհ Գանգուլի | ռեժիսոր, դերասան, սցենարիստ և պրոդյուսեր |
| 1976  | Կանան Դևի | դերասանուհի և երգչուհի |
| 1977  | Նիթին Բոս | ռեժիսոր, օպերատոր և սցենարիստ |
| 1978  | Ռայչանդ Բորալ | կոմպոզիտոր |
| 1979  | Սոհրաբ Մոդի | դերասան, ռեժիսոր և պրոդյուսեր |

**1980-ականներ**

| Թվական | Մրցանակակիր | Մասնագիտություն |
| --- | --- | --- |
| 1980  | Պայդի Ջայռաջ | դերասան, ռեժիսոր և պրոդյուսեր |
| 1981  | Նաուշադ Ալի | կոմպոզիտոր, պրոդյուսեր և սցենարիստ |
| 1982  | Լակշմի Վարա Պրասադ | դերասան, ռեժիսոր և պրոդյուսեր |
| 1983  | Դուրգա Կհոտե | դերասանուհի |
| 1984  | Սաթյաջիտ Ռայ | ռեժիսոր, պրոդյուսեր, սցենարիստ և կոմպոզիտոր |
| 1985  | Վանկուդրե Շանտարամ | դերասան, ռեժիսոր և պրոդյուսեր |
| 1986  | Բոմիռեդդի Նագի Ռեդդի | պրոդյուսեր |
| 1987  | Ռաջ Կապուր | դերասան, ռեժիսոր և պրոդյուսեր |
| 1988  | Աշոկ Կումար | դերասան, պրոդյուսեր և ռեժիսոր |
| 1989  | Լատա Մանգեշկար | երգչուհի, կոմպոզիտոր և պրոդյուսեր |

**1990-ականներ**

| Թվական | Մրցանակակիր | Մասնագիտություն |
| --- | --- | --- |
| 1990  | Ակինենի Նագեսվարա Ռաո | դերասան և պրոդյուսեր |
| 1991  | Բհալջի Պենդհարկար | ռեժիսոր և պրոդյուսեր |
| 1992  | Բհուպեն Հազարիկա | բանաստեղծ, երաժիշտ, երգիչ, կոմպոզիտոր, ռեժիսոր |
| 1993  | Մաջրուհ Սուլթանպուրի | բանաստեղծ, երգահան |
| 1994  | Դիլիպ Կումար | դերասան |
| 1995  | Ռաջկումար | դերասան և երգիչ |
| 1996  | Շիվաջի Գանեշան | դերասան |
| 1997  | Կավի Պրադիպ | բանաստեղծ, երգահան |
| 1998  | Բալդև Ռաջ Չոպրա | ռեժիսոր և պրոդյուսեր |
| 1999  | Հրիշիկեշ Մուքհերջի | ռեժիսոր, սցենարիստ |

**2000-ականներ**

| Թվական | Մրցանակակիր | Մասնագիտություն |
| --- | --- | --- |
| 2000  | Աշա Բհոսլե | երգչուհի |
| 2001  | Յաշ Չոպրա | ռեժիսոր, պրոդյուսեր և սցենարիստ |
| 2002  | Դև Անանդ | դերասան, ռեժիսոր և պրոդյուսեր |
| 2003  | Մրինալ Սեն | ռեժիսոր, սցենարիստ և պրոդյուսեր |
| 2004  | Ադուր Գոպալակրիշնան | ռեժիսոր, սցենարիստ և պրոդյուսեր |
| 2005  | Շյամ Բենեգալ | ռեժիսոր և սցենարիստ |
| 2006  | Տապան Սինհա | ռեժիսոր |
| 2007  | Մաննա Դեյ | երգիչ |
| 2008  | Վանկատարամա Պանդիտ Կրիշնամուրթհի | կինոօպերատոր |
| 2009  | Դագգուբատի Ռամանայդու | պրոդյուսեր |

**2010-ականներ**

| Թվական | Մրցանակակիր | Մասնագիտություն |
| --- | --- | --- |
| 2010  | Կայլասամ Բալաչանդեր | ռեժիսոր, սցենարիստ և պրոդյուսեր |
| 2011  | Սաումիթրա Չատերջի | դերասան |
| 2012  | Պրան | դերասան |
| 2013  | Գուլզար | բանաստեղծ, երգահան, սցենարիստ և ռեժիսոր |
| 2014  | Շաշի Կապուր | դերասան, ռեժիսոր և պրոդյուսեր |
| 2015  | Մանոջ Կումար | դերասան և ռեժիսոր |
| 2016  | Կաշինաթհունի Վիշվանաթհ | ռեժիսոր, սցենարիստ, դերասան, հնչյունավորող |
| 2017  | Վինոդ Կհաննա | դերասան, պրոդյուսեր |
| 2018  | Ամիթաբհ Բաչչան | դերասան, պրոդյուսեր |
| 2019  | Ռաջնիկանթ | դերասան |
| 2020  | Աշա Պարեկհ | դերասանուհի, ռեժիսոր |
| 2021  | Վահիդա Ռեհման | դերասանուհի |

## Ծանոթագրություններ